ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
12 พ.ย. 2558

สรุปภาวะตลาดภาคเช้า :SET แกว่งในแดนลบ – SET แกว่งในแดนลบเช้าวันนี้ โดยรวมถูกกดดันจากหุ้นกลุ่มหลัก ICT ที่ปรับตัวลงมากจากการประมูล 4G ที่ยืดเยื้อ และราคาประมูลที่ปรับตัวขึ้นสูงกว่า 7.4 หมื่นลบ. และล่าสุดทาง กสทช. ได้ประกาศพักจนถึงเวลา 14.00น. ทั้งนี้ SET ปิดตลาดภาคเช้าที่ระดับ 1383.34 จุด, -6.81 จุด -0.49% ด้วยมูลค่าซื้อขายหนาแน่นที่ระดับ 2.2 หมื่นลบ. โดยหุ้นกลุ่มหลัก ICT ปิดปรับตัวลง -4.59% ในขณะที่ ธนาคาร และอิเลคทรอนิกส์ ปิดปรับตัวขึ้นเล็กน้อย +0.82% และ +0.79% ตามลำดับ ด้านตลาดภูมิภาคมีทิศทางที่ไม่ชัดเจนระหว่างแกว่งแดนบวกและลบ ด้านค่าเงินบาทอ่อนค่าลงเล็กน้อย ล่าสุดอยู่ใกล้ระดับ 35.90 บาท
กลยุทธ์ที่แนะนำ : ช่วงบ่าย: คาดช่วงบ่าย SET แกว่งตัวในกรอบแคบแดนลบต่อ นักลงทุนรอลุ้นผลการประมูล 4G ในช่วงบ่ายวันนี้ ให้แนวรับถัดไปอยู่ที่ 1380 และ 1370 จุด ด้านแนวต้านให้ที่ระดับ 1390 และ 1400 ตามลำดับ กลยุทธ์ แนะระมัดระวังในการลงทุน เน้นเก็งกำไรในระยะสั้นๆสำหรับนักลงทุนที่สามารถรับความเสี่ยงได้ หุ้นแนะนำตามสัญญาณเทคนิค ได้แก่ TOP (รับ 57.00 ต้าน 60.00 cut 56.50) และ JSP (รับ 1.58 ต้าน 1.80 cut 1.52)
 